Vi besøger Brorfelde Observatorium som med sin beliggenhed i det smukke og fredede midtsjællandske landskab er noget helt særligt. Observatoriet ligger på toppen af Brorfelde bakken, langt fra byernes lys og puls.
Vi kan ikke tilbyde plads på denne udflugt
Vi besøger Brorfelde Observatorium som med sin beliggenhed i det smukke og fredede midtsjællandske landskab er noget helt særligt. Observatoriet ligger på toppen af Brorfelde bakken, langt fra byernes lys og puls. I over 40 år spillede det en væsentlig rolle i dansk og international astronomi, og i dag er Brorfelde et oplevelsescenter med fokus på astro-nomi, geologi og natur. Nyd stjernehimlen, og gå på opdagelse i kupler og kikkerter sam-men med den kyndige guide fra observatoriet.
Efter rundvisningen kører vi til Danmarks ældste Kongeligt privilegeret Post og Diligencekro, Skoemagerkroen, der kan dateres tilbage til året 1521. I efteråret 2017 blev kroen overtaget af ejerne fra bl.a. Elmely Kro, som har sørget for en gennemgribende restaurering med god respekt for kroens unikke historie, hvorved det nu er muligt atter at gæste denne sjældne perle. Krostuerne og den brostensbelagte gårdsplads emmer af historie og her kan opleves en atmosfære, som ikke er af i dag. Når man står i ”Jeppes Krostuer” er det ikke svært at forestille sig lyden af hestehove – ej heller at se for sig, at Jeppe står i døren og trygle Jacob Skoemager ”for nok en pæl brændevin.”.